***Fedőlap***

**Az előterjesztés közgyűlés elé kerül**

**Az előterjesztés tárgyalásának napja: 2016. február 18.**

**Javaslat a Móricz Zsigmond Általános Iskola „Éneklő Ifjúság Szakmai Napok és Koncertek” rendezvény támogatására vonatkozó kérelmének elbírálására**

**Előadók:** az oktatási, kulturális, ifjúsági és sportbizottság elnöke

a pénzügyi bizottság elnöke

a gazdasági és területfejlesztési bizottság elnöke

az ügyrendi, igazgatási és jogi bizottság elnöke

**Előkészítő:** dr. László Borbála, igazgató

Bokor Zsuzsanna kulturális ügyintéző

**Meghívott:** Jakabné Józsa Klára, Móricz Zsigmond Általános Iskola ig.

Moravecz Attila, KLIK Dunaújvárosi Tankerület igazgatója

**Véleményező bizottságok:**

oktatási, kulturális, ifjúsági és sport bizottság 2016.02.16.

pénzügyi bizottság 2016.02.16.

gazdasági és területfejlesztési bizottság 2016.02.16.

ügyrendi, igazgatási és jogi bizottság 2016.02.16.

**A napirendi pont rövid tartalma:** Az április 8-10-én tartandó országos „Éneklő Ifjúság Szakmai Napok és Koncertek” szervezőjének felkérték a Móricz Zs. Általános Iskolát. Az iskola 800 E Ft önkormányzati támogatást kért a rendezvényre. Támogató döntés esetén a KLIK Dunaújvárosi Tankerületével kell szerződést kötni.

**A napirendi pont előkészítőinek adatai:**

Osztály neve: Jogi és Szervezési Igazgatóság

Jogi, Szervezési és Intézményigazgatási Osztály

Ügyintéző neve: Bokor Zsuzsanna

E-mail címe: bokor@pmh.dunanet.hu

Telefonszáma: 06-25/544-151

Iktatószám: 2172-3/2016

Előkészítő aláírása: Bokor Zsuzsanna sk.

Igazgató / Osztályvezető aláírása: dr. László Borbála sk.

**A törvényességi ellenőrzésre vonatkozó adatok:**

Törvényességi ellenőrzést végző személy: dr. Horváth Petra sk.

Leadás dátuma: 2016.02.03.

Ellenőrzés dátuma: 2016.02.04.

Törvényességi észrevétel: van/nincs

Amennyiben van:

Az elfogadáshoz szükséges szavazati arány: egyszerű / minősített

A tárgyalás módja: Nyílt ülés

Egyéb megjegyzések: *A költségvetési rendeletről szóló napirend után tárgyalható. Bokor*

*L. Dudás Pálné 2016.02.05.*

**JAVASLAT**

**a Móricz Zsigmond Általános Iskola „Éneklő Ifjúság Szakmai Napok és Koncertek”**  **rendezvény támogatására vonatkozó kérelmének elbírálására**

**Tisztelt Közgyűlés!**

A Móricz Zsigmond Általános Iskola december közepén kérelmet nyújtott be (1. számú melléklet)az áprilisban tartandó „Éneklő Ifjúság Szakmai Napok és Koncertek” c. rendezvény támogatása érdekében. A költségvetés előkészületei szempontjából későn érkezett a kérelem, így a rendeletet tárgyaló közgyűlésen kell erről a kérelemről dönteni, hogy a szervezők az április elején tartandó országos rendezvény előkészítése során számolhassanak az önkormányzati támogatással, ill. annak hiányával. A szervezők 800.000 Ft-ot kérnek, amelyet szállás és étkezés költségeire szeretnék fordítani.

A rendezvény két fő helyszíne az iskola, és a Bartók Kamaraszínház és Művészetek Háza. Bemutató koncerteket, szakmai előadásokat, koncerteket szerveznek. A nyitó koncerten a móriczos kórusok, együttesek, néptáncosok mutatkoznak be, a másik koncerten dunaújvárosi együttesek, a városból elszármazott művészek lépnek fel, valamint a Vasas Táncegyüttes.

Az iskolák támogatásról szóló szerződést a KLIK Dunaújvárosi Tankerületével kell megkötni, a támogatási szerződés tervezete a határozat melléklete. A KLIK benyújtotta a 37/2015.(XII.18:) önkormányzati rendelet szerint szükséges nyilatkozatokat és igazolásokat. (2. számú melléklet)

A készülő költségvetési rendelet 5.c. mellékletében vannak azok a szakmai keretek, amelyekről bizottsági vélemények kikérése után a polgármester dönt. Tekintettel a rendezvény időpontjának közelségére javasoljuk, hogy a Kulturális, oktatási ifjúsági feladatok címszó alatt szereplő „Ifjúsági feladatok felosztható kerete” terhére ezúttal a Közgyűlés döntsön a támogatásról.

Az előterjesztést az oktatási, kulturális, ifjúsági és sportbizottság, a pénzügyi bizottság, a gazdasági és területfejlesztési bizottság, valamint az ügyrendi, igazgatási és jogi bizottság a közgyűlési előterjesztések postázása után tárgyalta, a bizottsági vélemények ismertetésére a közgyűlés ülésén, szóban kerül sor.

A fentiek alapján alternatív határozati javaslatot terjesztünk be, amelyből az „A” változat támogató, a „B” változat elutasító:

**„A” változat**

**HATÁROZATI JAVASLAT**

**Dunaújváros Megyei Jogú Város Közgyűlésének**

**…/2016.(II.18.) határozata**

**a Móricz Zsigmond Általános Iskola „Éneklő Ifjúság Szakmai Napok és Koncertek”**  **rendezvény támogatására vonatkozó kérelmének elbírálásáról**

1. Dunaújváros Megyei Jogú Város Közgyűlése a Móricz Zsigmond Általános Iskola kérelme alapján 800.000,- Ft támogatást nyújt a Klebersberg Intézményfenntartó Központ (KLIK) Dunaújvárosi Tankerülete részére a 2016. áprilisában rendezendő „Éneklő Ifjúság Szakmai Napok és Koncertek” rendezvényre; a támogatásra a 2016. évi költségvetési rendelet 5. melléklet „Kulturális, oktatási és ifjúsági feladatok” alcím alatt szereplő „egyéb kiadások” előirányzaton fedezetet biztosít. A fedezetnövekedés forrását az 5/c melléklet Kulturális, oktatási és Ifjúsági feladatok előirányzat „ Ifjúsági feladatok felosztható kerete” sora terhére kerül biztosításra.

2. Dunaújváros Megyei Jogú Város Közgyűlése felhatalmazza a polgármestert, az 1. pont figyelembevételével előkészített, a határozat mellékletét képező támogatási szerződést aláírására, valamint a kötelezettség-vállalások teljesítésére.

Felelős: a határozat végrehajtásáért:

- a polgármester

a határozat végrehajtásában való közreműködésért:

- a jogi és szervezési igazgató

Határidő: 2016. március 2.

3. Dunaújváros Megyei Jogú Város Közgyűlése utasítja a jegyzőt, hogy az 1. pontban elhatározottakat a 2016. évi költségvetési rendelet következő módosítása során vegye figyelembe.

Felelős:  - a költségvetés módosításáért:

a jegyző

- a költségvetés módosításában való közreműködésért:

az adó, költségvetési és pénzügyi osztály vezetője

Határidő: a 2016. évi költségvetés módosításának időpontja

**„B” változat**

**HATÁROZATI JAVASLAT**

**Dunaújváros Megyei Jogú Város Közgyűlésének**

**…/2016.(II.18.) határozata**

**a Móricz Zsigmond Általános Iskola „Éneklő Ifjúság Szakmai Napok és Koncertek”**  **rendezvény támogatására vonatkozó kérelmének elbírálásáról**

1. Dunaújváros Megyei Jogú Város Közgyűlése alapján nem nyújt támogatást a Klebersberg Intézményfenntartó Központ (KLIK) Dunaújvárosi Tankerülete részére a Móricz Zsigmond Általános Iskola által szervezett „Éneklő Ifjúság Szakmai Napok és Koncertek” rendezvényre.

Felelős: a határozat közléséért:

- a polgármester

a határozat közlésében való közreműködésért:

- a jogi és szervezési igazgató

Határidő: 2016. február 29.

Dunaújváros, 2016. február 18.

**Sztankovics László s.k. Pintér Attila s.k.**

**az oktatási, kulturális, ifjúsági a pénzügyi bizottság**

**bizottság elnöke elnöke**

**Hingyi László s.k. Tóth Kálmán sk.**

**a gazdasági és területfejlesztési az ügyrendi, igazgatási**

**bizottság elnöke és jogi bizottság elnöke**